Official Journal L 046 , 18/02/1994 P. 0005 - 0006

Finnish special edition: Chapter 2 Volume 11 P. 0041

Swedish special edition: Chapter 2 Volume 11 P. 0041



Ir-Regolament tal-Kunsill (KEE) Nru 355/94 tal-14 ta' Frar 1994 li jemenda r-Regolament (KEE) Nru 918/83 li jistabilixxi sistema tal-Komunità dwar eżenzjoni mid-dazji dogananli. IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 28 tiegħu, Wara li kkunsidra l-proposta mingħand il-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-Artikolu 45 tar-Regolament (KEE) Nru 918/83 [4], jipprovdi li oġġetti li jkunu fil-bagalji personali ta' passiġġieri ġejjin minn pajjiż mhux membru għandhom jiġu mdaħħla mingħajr dazju, sakemm dawk l-importazzjonijiet ikunu ta' natura mhux kummerċjali; Billi, b'mod konformi mal-Artikolu 47 tar-Regolament (KEE) Nru 918/83, il-valur totali tal-oġġetti li jiddaħħlu mingħajr ħlas ta' dazju ma jistax jeċċedi ECU 45 kull passiġġier; billi, b'mod konformi mat-tieni subparagrafu tal-Artikolu 47, Stati Membri jistgħu inaqqsu dan l-ammont għal ECU 23 għal passiġġieri taħt il-15-il sena; Billi għandhom jiġu kkunsidrati l-miżuri favur passiġġieri rakkomandati minn organizzazzjonijiet internazzjonali speċjalizzati, b'mod partikolari l-miżuri li jinsabu fl-Anness F (3) tal-Konvenzjoni Internazzjonali dwar is-simplifikazzjoni u l-armonizzazzjoni ta' proċeduri doganali; Billi dawk l-għanijiet jistħgu jintlaħqu billi jiġu miżjuda l-eżenzjonijiet; Billi hu meħtieġ li tiġi pprovduta, għal perijodu limitat, deroga għall-Ġermanja meta wieħed jikkunsidra d-diffikultajiet ekonomiċI li x'aktarx ikunu ikkaġunati mill-ammonti ta' eżenzjonijiet, b'mod partikolari f'dak li għandu x'jaqsam ma' passiġġieri li jidħlu fit-territorju tal-Istat Membru mill-fruntieri tal-art li jgħaqqdu lill-Ġermanja ma' pajjiżi mhux membri minbarra pajjiżi membri tal-EFTA jew permezz ta' rotot tal-baħar mal-kosta mill-imsemmija pajjiżi; Billi hemm rabtiet speċjali bejn Spanja kontinentali u Ceuta u Melilla, ADOTTA DAN IR-REGOLAMENT: Artikolu 1 Regolament (KEE) Nru 918/83 huwa emendat kif ġej: 1. L-Artikolu 47 għandu jittieħed mibdul b'dan li ġej: "L-Artikolu 47 L-għajnuna msemmija fl-Artikolu 45 għandha tingħata sa valur totali ta' ECU 175 kull passiġġier għal oġġetti minbarra dawk elenkati fl-Artikolu 46. Iżda, Stati Membri jistgħu inaqqsu dan l-ammont għal ECU 90 għal passiġġieri taħt il-15-il sena."; 2. għandu jidħol l-Artikolu li ġej: "L-Artikolu 47a 1. Bħala deroga mill-ewwel subparagrafu tal-Artikolu 47, Spanja hi hawnhekk awtorizzata li tapplika, sal− 31 ta' Diċembru 2000, eżenzjoni ta' ECU 600 għal importazzjonijiet ta' l-oġġetti in kwistjoni minn Ceuta u Melilla li jidħlu fit-territorju doganali għar-rigward Spanja fir-raba' tal-Artikolu 3(1) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità [5] 2. Bħala deroga mit-tieni subparagrafu tal-Artikolu 47, Spanja għandu jkollha l-għażla li tnaqqas dik l-eżenzjoni għal ECU 150 għal passiġġeri taħt il-15-il sena." Artikolu 2 Dan ir-Regolament għandu jidħol fis-seħħ fl-1 ta' April 1994. Iżda, għar-rigward tar-Repubblika Federali tal-Ġermanja dan ir-Regolament japplika mill-1 ta' Jannar 1998 fil-każ tal-oġġetti importati minn passiġġieri li jidħlu fit-territorju tal-Ġermanja permezz ta' fruntiera tal-art li tgħaqqad lill-Ġermanja ma' pajjiżi mhux membri minbarra pajjiżi membri tal-EFTA jew permezz ta' rotta kostali tal-vapur mill-imsemmi pajjiżi. Dan ir-Regolament għandu jorbot fl-intier tieghu u japplika direttament fl-Istati Membri kollha. Magħmul ġewwa Brussel, fl-14 ta' Frar 1994. Għall-Kunsill Il-President Y. Papantoniou [1] ĠU C 254, tal-11.10.1986, p. 7. [2] ĠU C 13, tat-18.1.1988, p. 173. [3] ĠU C 105, ta' l-24.4.1987, p. 4. [4] ĠU L 105, tat-23.4.1983, p. 1. Regolament kif emendat l-aħħar skond ir-Regolament (KEE) Nru 3357/91 (ĠU L 318, ta' l-20.11.1991, p. 3). [5] ĠU L 302, tad-19.10.1992, p. 1. --------------------------------------------------